Straumen Båtlag

**Vedtekter**

**og**

**reglement**

**for**

**Straumen Båtlag**

**Straumen Båtlag**

Organisasjonsnr :

Postadresse: Postboks 3, 5567 Skjoldastraumen

Besøksadresse: Straumen Båthavn

http://www.skjoldastraumen.no/lag-og-foreninger/straumen-baatlaget/

E-post: baatlaget@skjoldastraumen.no

**Innholdsfortegnelse**

**Vedtekter**

**§1 Organisasjon**

**§2 Formål**

**§3 Medlemskap**

3.1 Kriterier for medlemskap

3.2 Kontingent

3.3 Utmelding

3.4 Tillitsvalgte

3.5 Medlemmers plikter og rettigheter

3.6 Eksklusjon

**§4 Årsmøte**

4.1 Ordinært årsmøte

4.2 Ekstraordinært årsmøte

4.3 Innkalling til årsmøte

4.4 Stemmegivning

4.5 Dagsorden

**§5 Styret**

**§6 Medlemsmøter**

**§7 Komitéer**

7.1 Valgkomité

7.2 Havnekomité

**§8 Reglement**

**§9 Oppløsning**

**§10 Vedtektsendring**

**Reglement**

**8.1 Havnereglement**

**8.2 Plass- og utleiereglement**

**8.3 Slippreglement**

**8.4 Leieavtale**

**8.5 Regnskapsbestemmelser**

**8.5.15 Instruks for regnskapsfører**

**8.6 Revisjonsbestemmelser**

**8.7 Retningslinjer Valgkomite**

**Vedtekter**

**for**

**Straumen Båtlag**

Ethvert medlem i Straumen Båtlag plikter å gjøre seg kjent med båtforeningens vedtekter , reglement og lovlig truffede vedtak. Det er medlemmenes ansvar å holde seg orientert om endringer i vedtekter og reglement truffet av årsmøtet. Skriftlige vedtekter og reglement kan mottas ved henvendelse til styret .Disse vedtekter er sist revidert på årsmøtet 28.02.2013

**§ 1 ORGANISASJONEN**

Straumen Båtlag er en frittstående og politisk uavhengig organisasjon.

**§ 2 FORMÅL**

Foreningens formål er gjennom anlegg og drift av båthavna og gjennom andre fellestiltak, å

fremme småbåteiernes interesser, samt skape og vedlikeholde et godt båtmiljø i en sikker

havn til et prisnivå som er allment akseptabelt.

Foreningens drift skal baseres på frivillig arbeid og dugnad .

**§ 3 MEDLEMSKAP**

Foreningens vedtekter fastsetter kriterier for medlemskap, medbestemmelsesrett og hvem

som kan påta seg tillitsverv. Med unntak av revisor, er medlemskap i foreningen en

forutsetning for å bli gitt tillitsverv.

**3.1 KRITERIER FOR MEDLEMSKAP**

Kun enkeltpersoner eller ektepar / registrert samboer som er myndige kan søke om å bli tilkjent medlemskap i foreningen. Medlemskap i båtforeningen er personlig, men kan i samråd med styret overføres ektefelle/registrert samboer eller barn som er myndig.

Alle medlemmer plikter å gjøre seg kjent med samt overholde båtforeningens vedtekter og

bestemmelser. Alle medlemmer skal lojalt følge opp og rette seg etter gyldige vedtak truffet

av foreningens årsmøte, styre og komiteer. Det forutsettes at medlemmene bruker sine

rettigheter til å påvirke beslutninger.

Styret er gitt fullmakt til å behandle og eventuelt innvilge eller avslå søknader fra personer

som søker om medlemskap. Medlemskap i foreningen er gyldig fra den dag første medlemskontingent er betalt. Ansiennitet i foreningen løper fra den dagen det foreligger

gyldig medlemskap. Stemmerett på foreningens møter betinger at medlemmet har minst

1 mnd ansiennitet.

**3.2 KONTINGENT**

Medlemskontingentens størrelse fastsettes av årsmøtet. Kontingent fastsatt av årsmøtet

faktureres alle medlemmer med forfall 1 mnd .

Betalingsanmodning om forfalt kontingent belastes med et gebyr fastsatt av årsmøtet.

Andre økonomiske medlemsforpliktelser betales til tider fastsatt av styret.

**3.3 UTMELDING**

Et medlem som ønsker å melde seg ut av båtforeningen må gi skriftlig melding om dette til

foreningens styre. Før utmelding skal alle økonomiske forpliktelser være oppgjort. Forfalte

krav fastsatt av styret mot medlem som ønsker utmelding skal anses som uomtvistet og kan

inndrives ved rettslig inkasso.

**3.4 TILLITSVALGTE**

For sitt arbeid kan tillitsvalgte motta et rimelig honorar, bestemt av årsmøtet, samt refusjon

av dokumenterte utgifter. Godtgjørelse til tillitsvalgte skal fremgå av foreningens budsjett og

regnskap.

**3.5. MEDLEMMENES PLIKTER OG RETTIGHETER**

Hvert medlem plikter å:

- overholde foreningens gjeldende vedtekter og instrukser.

- betale medlems-, og øvrige avgifter i rett tid.

- gi skriftlig melding til styret ved telefon og adresseendringer.

- verne om foreningens interesser, og bidra til orden og renhold i båthavna .

- delta på dugnader etter de timer som blir bestemt av årsmøte .

Rettigheter :

Medlemskap gir rett til båtplass og bruk av foreningens utstyr og infrastruktur for øvrig.

Båtplass anvises av havnekomitéen.

Medlemskap gir rett til å fremme forslag til styret og andre valgte organer og komiteer. Dersom et medlem har flere båtplasser i båthavnen har medlemmet kun stemmerett for 1 stemme ,dette gjelder også der flere medlemmer disponerer samme plass men alle har møte og talerett i foreningens møter.

**3.6 EKSKLUSJON**

Medlemmer som:

- unnlater å rette seg etter foreningens vedtekter og regler,

- unnlater å betale kontingent, gebyrer og avgifter innen forfall, eller som

- ved sin adferd er til skade for foreningens formål eller medlemmenes felles

interesser eller,

- misbruker tillitsverv til personlig vinning, volder skadeverk eller,

- bruker fellesskapet til andre formål enn bestemt i foreningens vedtekter,

kan etter styrets vedtak ekskluderes fra foreningen.

Ved eksklusjon misser en både medlemskap og retten til båtplass.

Forhåndsvarsel om eksklusjon og vedtak om eksklusjon treffes av styret.

Saksbehandlingen skal være skriftlig. Vedkommende som er gitt forhåndsvarsel om

eksklusjon gis adgang til å inngi forklaring og avholde møte med foreningens styre.

Eksklusjonen kan ankes inn for årsmøtet.

Et ekskludert medlem kan ikke bli medlem igjen før skyldig kontingent eller andre

utestående forfalte krav er slettet.

**§ 4 ÅRSMØTE**

Årsmøtet er båtforeningens høyeste myndighet.

**4.1 ORDINÆRT ÅRSMØTE**

Ordinært årsmøte avholdes hvert år innen utgangen av februar måned.

**4.2 EKSTRAORDINÆRT ÅRSMØTE**

Ekstraordinært årsmøte avholdes dersom styret eller når minst 15 av medlemmene krever det . Ekstraordinært årsmøte innkalles på samme måte som for ordinært årsmøte.

Ekstraordinært årsmøte kan bare behandle og ta avgjørelse i de saker som er kunngjort i

innkallingen.

**4.3 INNKALLING TIL ÅRSMØTE**

Årsmøtet innkalles av styret med minst 4 ukers varsel direkte til medlemmene og ved

oppslag i båthavna.

Medlemmer som ønsker det, kan fremme saker til behandling på årsmøtet gjennom styret.

Saker til årsmøtet må være styret i hende senest 2 uker før årsmøtet. Styret plikter å legge

saker som er fremmet til rett tid fram for årsmøtet.

Styrets årsmelding, revidert regnskap og saker til behandling på årsmøtet må være

tilgjengelig for medlemmene senest 1 uke før årsmøtet.

Alle båtforeningens medlemmer har adgang til årsmøtet. Styret kan invitere andre

personer og/eller media til å være til stede.

Årsmøtet kan ikke behandle forslag om vedtekts- eller reglementsendring som ikke er

oppført på sakslisten senest 1 uke før årsmøtet.

Andre saker kan behandles og avgjøres når 2/3 av de fremmøtte krever det

(Kvalifisert flertall) Slik beslutning kan bare tas i forbindelse med vedtak om godkjenning av saksliste. Årsmøtet er vedtaksført med det antall medlemmer som møter fram til lovlig innkalt årsmøte. Ingen har mer enn én stemme, og stemmegivning kan skje ved fullmakt.

Alle som har betalt sin medlemskontigent og har oppfylt andre medlemsforpliktelser har forslags-og stemmerett på årsmøte. Ektefelle/registrert samboer kan, uten selv å være medlem, avgi stemme etter at skriftlig fullmakt er fremlagt for styre.

**4.4 STEMMEGIVNING**

Med mindre annet er bestemt ,skal et vedtak for å være gyldig være truffet med minst en stemme mer en halvparten av de avgitte stemmer ( Alminnelig flertall ) Blanke stemmer skal anses som ikke avgitt.

Hvor det foreligger mer enn ett forslag, skal skriftlig valg gjennomføres. Kun foreslåtte

kandidater kan føres opp på stemmeseddelen. Stemmesedler som er blanke teller ikke og

stemmen anses ikke avgitt.

Valgbare til verv er frammøtte medlemmer og andre medlemmer som på forhånd har erklært

seg villig til å motta verv.

Styrets medlemmer velges enkeltvis. Når en kandidat ikke oppnår mer enn halvparten av de

avgitte stemmer, foretas bundet omvalg mellom de to kandidater som har oppnådd flest

stemmer. Er det ved omvalg stemmelikhet, avgjøres valget ved loddtrekning.

**4.5 DAGSORDEN PÅ ÅRSMØTET**

1) Konstituering

Åpning

Godkjenning av stemmeberettige

Godkjenning av innkalling

Godkjenning av dagsorden og saksliste

Valg av møteleder

Valg av referent og 2 personer til å underskrive årsmøteprotokoll

2) Behandle årsmelding

3) Behandle revidert regnskap

4) Behandle innkomne forslag

5) Fastsette

- medlemskontingent

- administrasjons- og purregebyr

- havneavgift

- timeantall på dugnadstimer

- timepris på utførte dugnadstimer

- utleiepriser

- pris for bruk av slipp

- strøm pris pr.kwh

- Innskudd båtplass

- honorar til tillitsvalgte

6) Behandle styrets forslag til budsjett med handlingsplan

7) Valg av styre

3 av styret 5 medlemmer skal være fra Skjoldastraumen postdistrikt

Leder Velges for to år i år med partall

Nestleder Velges for ett år

Sekretær Velges for to år i år med oddetall

Kasserer Velges for to år i år med partall

Styremedlem Velges for to år i år med oddetall

Varamedlem Velges for ett år

Revisor 2 medlemmer Velges for to år (Revisor trenger ikke være medlem av

båtforeningen).

Valgkomité, 3 medlemmer Velges for ett år

Medlemmer av valgkomitéen kan ikke velges blant styret.

Det kan i tillegg velges medlemmer til ulike komitéer nedsatt av styret eller årsmøtet.

**§ 5 STYRET**

Båtforeningen ledes av styret som er foreningens høyeste myndighet mellom årsmøtene.

Styret består av leder, nestleder, sekretær, kasserer og styremedlem og varamedlem.

Styret innkalles når leder eller et flertall av styrets medlemmer finner det nødvendig.

Varamedlem innkalles til alle styremøter og har stemmerett i styre når et styremedlem

ikke møter.

Styret er vedtaksført når et flertall av styrets medlemmer er til stede. Vedtak fattes ved flertall

av de avgitte stemmene. Ved stemmelikhet teller møtelederens stemme dobbelt.

I konstituerende styremøte fordeles ansvars- og faglige/praktiske arbeidsområder til styre- og

varamedlem . Ved behov er styret gitt fullmakt til å nedsette nødvendige utvalg og komitéer.

STYRET SKAL

-Lede båtforeningen i henhold til vedtekter og vedtak truffet av årsmøtet. Styrets

leder, eller den styret gir fullmakt, undertegner dokumenter på båtforeningen vegne.

- Administrere og føre nødvendig kontroll med foreningens økonomi i henhold til den

hver tid gjeldende instrukser og bestemmelser.

- Protokollføre vedtak, og sende referat til styrets medlemmer, varamedlem.

- Informere foreningens medlemmer om vedtak truffet av styret. Dette gjøres via

e- post, info på hjemmesiden, oppslag i båthavna eller på annen måte.

- Utarbeide årsmelding og avslutte regnskapet for regnskapsåret. Årsmelding og

revidert regnskap skal legges fram for årsmøtet for godkjenning.

- Utarbeide budsjett med handlingsplan/aktivitetsliste for framleggelse på årsmøtet.

Styret kan ikke inngå forpliktelser som binder båtforeningen økonomisk ut over styrets

funksjonsperiode (1 år). Ved opptak av lån eller inngåelse av avtaler som binder

båtforeningen ut over styrets funksjonstid, skal saken framlegges på ordinært årsmøte eller

på ekstraordinært årsmøte for godkjenning.

**§ 6 MEDLEMSMØTER**

Medlemsmøter er et forum for kontakt, informasjon og drøftinger for båtforeningens

medlemmer. Det holdes medlemsmøter når styret finner det nødvendig, eller når 15 av

båtforeningens medlemmer krever det.

**§ 7 KOMITÉER**

**7.1 VALGKOMITÉ**

Valgkomitéen skal avgi innstilling til årsmøtet for valg på tillitsvalgte i henhold til disse

vedtekter. Valgkomitéen skal på forespørsel til styret få overlevert oppdatert medlemsliste og retningslinjer for valgkomiteen.

**7.2 HAVNEKOMITÉ**

Styret gis gjennom fullmakt adgang til å oppnevne en havnekomité. Havnekomitéen

rapporterer til styret.

**§ 8 REGLEMENT**

Endringer i reglement og bestemmelser gjøres av årsmøtet. For slike endringer kreves alminnelig flertall.

**8.1 HAVNEREGLEMENT**

Det skal utarbeides eget havnereglement.

**8.2 PLASS- OG UTLEIEREGLEMENT**

Det skal utarbeides eget reglement for avtale om disponering og utleie av båtplasser.

**8.3 SLIPPREGLEMENT**

Det skal utarbeides eget reglement for bruk av slippen.

**8.4 LEIEAVTALE**

Det foreligger leieavtale med Tysvær kommune gjeldende fra 09.05-1988

Fra 01.09.2012 ny revidert avtale som ikkje kan seiast opp dei 5 første åra.

Fra og med 01.09.2017 går avtalen videre og partane kan seia opp avtalen

med 1 års varsel.

**8.5 REGNSKAPSBESTEMMELSER**

Det skal foreligge regnskapsbestemmelser og instruks for regnskapsfører.

**8.6 REVISJONSBESTEMMELSER**

Valgte revisorer skal revidere regnskapet i henhold til gjeldende revisjonsbestemmelser, og avgi innstilling til årsmøtet.

**§ 9 OPPLØSNING**

Oppløsning av foreningen kan bare behandles på ordinært årsmøte. Blir oppløsning vedtatt

med minst 2/3 flertall, innkalles til ekstraordinært årsmøte innen 3 måneder. For at

oppløsning skal skje, må vedtaket her gjentas med 2/3 flertall.

Det siste årsmøtet kan gjøre vedtak om fordeling av båtforeningens eiendeler.

**§ 10 VEDTEKTSENDRINGER**

Endring i disse vedtekter kan bare finne sted på ordinært eller extraordinert årsmøte etter vedtak fattet med 2/3 flertall (kvalifisert flertall) Forslag til endringer i vedtekter eller reglement som ikke er oppført på årsmøtets dagsorden, kan ikke tas opp til behandling på årsmøtet.

Straumen Båtlag

**8.1. HAVNEREGLEMENT FOR STRAUMEN BÅTLAG**

Endret på årsmøtet 28.02.2013

8.1.1 Havnereglementet for Straumen Båtlag gjelder for alle brukere av havna og

tilhørende områder.

8.1.2. Definisjoner, gjelder også for Plass- og utleiereglementet:

Styret: Organ valgt av årsmøtet for å ivareta Straumen båtlags interesser.

Havnekomité: Organ opprettet av styret.

Tillitsmenn: Medlemmer valgt av årsmøtet eller utpekt av styret for å

ivareta båtforeningens interesser.

Båtens eier: Person(er) som kan dokumentere juridisk eierskap til

bestemt(e) båt(er).

Bruker: Medlem eller leietaker i Straumen Båtlag.

Ansvarsforsikring: Dekker erstatningsansvar etter norsk erstatningsrett..

8.1.3 All ferdsel, opphold og aktivitet på havneområdet skjer på egen risiko. Båtforeningen

fraskriver seg ethvert ansvar for skade og tap, som oppstår eller påføres bruker eller brukers eiendeler ved fortøyning, lagring eller annen bruk av båthavna.

8.1.4 Bruker som volder skade på båtforeningens anlegg eller andres båter, er

erstatningspliktig for eventuelle tilhørende økonomiske tap.

8.1.5 Småbåthavna i Straumen skal kun benyttes av Straumens Båtlag brukere. Gjester

tilvises plass ved gjestebryggen.

Ved grovt mislighold vil styret kunne få fjernet båt for brukes regning. Manglende

innbetaling av utestående fordringer regnes som grovt mislighold.

8.1.6 Styret ,eller en derav opprettet havnekomité, skal ha overoppsynet med båthavna,

kontrollere at havnereglene blir overholdt, se etter at nødvendig vedlikehold blir utført,

organisere dugnader, føre dugnadsliste, ha ansvaret for slippområdet og føre register over båter med fast plass i båthavna.

- Havnesjef skal påse at alle båter i havna til enhver tid er fortøyd forsvarlig, og utstyrt

med tilstrekkelig antall fendere og strekkholdere.

- Havnesjef er av styret bemyndiget til å påse at havne- og utleiereglementet

overholdes, og at det er god orden ved anlegget.

- Havnesjef kan pålegge bruker av båtplass å flytte sin båt til annen anvist plass ,

for å utnytte plassene på en best mulig måte. Bruker kan påanke flyttingen til styret.

8.1.7 Småbåthavna, opplagsplassen og anlegget ellers må ikke tilsmusses. Utstyr som

slepejoller, garn, teiner, etc. må ikke plasseres på brygger eller andre steder på området, med mindre det er avsatt plass til dette. Alle brukere plikter til enhver tid å holde området rent, ryddig og i orden.

Ved vinteropplag på land, skal fortøyninger demonteres og fjernes fra utliggere og

brygger. Brukere er selv ansvarlig for rengjøring av bryggeandel og utliggere for båtplass som disponeres. Dette skal gjøres minst en gang i året. Dette arbeidet inngår ikke som del av havneavgifta.

8.1.6 All opplag på land skal avtales med havnekomiteen.

8.1.9 Bruker er selv ansvarlig for at båt(er) som disponeres er forsvarlig fortøyd med

tilstrekkelig fendring, strekkavlastning, og for at fortøyningene jevnlig etterses, kontrolleres, justeres og eventuelt utskiftes ved behov. Bruker er forpliktet til å etterkomme ethvert pålegg fra havnekomité om endring, justering eller fornying av fortøyningsutstyr.

Se egen fortøyningsanvisning oppslått i båthavna.

8.1.10 Brukers uttak av strøm skal kun skje i henhold til avtale med havnekomiteen.

Strømforbruket i kalde perioder skal maksimum være 500 W/t pr. båtplass. Forbruket

skal måles med anvist strømmåler. Måleravlesning og avregning gjøres en gang i

mnd sammen med utpekt tillitsmann. Strømprisen fastsettes av årsmøtet.

8.1.11 Tømming av septiktank og lensing av oljeholdig vann er ikke tillatt i havneområdet.

Brukere skal sørge for at eksos fra egen båt ikke er til ulempe for andre brukeres

båter.

8.1.12 Brukere må vise hensyn og holde moderat fart i havneområdet/havnebassenget.

8.1.13 Sikkerhet i havna ved ekstremvær.

Ved dårlig vær er det spesielt viktig at hver enkelt bruker tenker sikkerhet, og er

varsam i forbindelse med alt arbeid i havna. Bruk av flytevest er et krav når man

ferdes på bryggene.

8.1.14 Brukere er selv ansvarlig for rydding av opplagsplass på land. Søppel og annet

avfall fra båtpussen fjernes og leveres Toraneset Miljøpark .Opplagsmateriell skal fjernes straks båtene er sjøsatt. Spillolje samles i fat som er godkjent for dette formål. Det er forbudt å kaste avfall og skrot i havnebassenget. Brukere er selv ansvarlig for fjerning av spesialavfall. Slikt avfall skal ikke etterlates i båthavna.

8.1.15 Parkering av biler skal skje på plass tilrettelagt for dette.

**Straumen Båtlag**

**8.2 PLASS- OG UTLEIEREGLEMENT**

**FOR**

**Straumen Båtlag**

Sist endret på årsmøtet 28.02.2013

8.2.1 Bruker er erstatningspliktig for ethvert økonomisk tap som skyldes skade på person

og ting, havneanlegg, brygger og tilhørende utstyr, dets fortøyninger samt enhver annen eiendel og interesse tilhørende Straumen Båtlag forårsaket av brukers båt, aktivitet eller opphold i havna.

8.2.2 Med unntak av økonomisk tap som oppstår i tilknytning til aktiviteter som i henhold til

foreningens reglement blir utført under oppsyn av båtforeningens tillitsmenn, er ikke

båtforeningen erstatningspliktig for brukeres økonomiske tap som skyldes enhver skade på materiell eller person, heller ikke tap oppstått under eller i forbindelse med utførelse av arbeider av noen art, eller skade som oppstår pga. svikt ved båtfestet eller underlag.

Foreningen erstatter ikke bortkomne eiendeler. Brukere kan ikke rette økonomisk

erstatningskrav mot foreningen for skader på båt eller utstyr.

8.2.3 Leietaker er forpliktet til å holde egen båt ansvarsforsikret. Kravet om

ansvarsforsikring gjelder for båter som har motor. Båtforeningen ved dets styre kan

kreve bevis om foreliggende forsikringsavtale.

8.2.4 Tildeling av fast båtplass betinger medlemskap i båtforeningen.

Båtplass gir fortøynings rett for 1 båt. Bruker som disponerer flere båter, må betale leie for plassering/opplag av disse i henhold til gjeldende utleiepriser leietagere.

Det er ikke tillat å låne ut tildelt plass som en i kortere eller lengre periode ikke bruker selv. Dette må i så fall avtales gjennom skriftlig søknad til styre / havnesjef.

Leietager kan kun få avtale om båtplass for 1 år om gangen og betinger medlemskap i båtforeningen .

8.2.5 Ved tildeling av båtplass skal ansiennitetsprinsippet for tegning av medlemskap legges til grunn. Søkere fra Skjoldastraumen Postdistrikt skal ha 1 . prioritet. Det skal føres datert liste over søkere til båtplass. Søknaden skal være skriftlig og være fulgt av et administrasjonsgebyr på kr 100,-.

Ved tildeling av båtplass innbetales et innskudd stort fastsatt av årsmøtet.

8.2.7 Brukere forpliktes til å akseptere anvist plass. Styret kan kreve at bruker skifter til

annen plass når dette er hensiktsmessig for en best mulig utnyttelse av båthavna.

8.2.8 Overdragelse av båtplass er ikke tillatt med mindre dette skjer innen nærmeste

familie. Gjenlevende ektefelle/registrert samboer til medlem kan overta medlemskap og tildelt båtplass.

Barn/barnebarn kan overta medlemskap og tildelt båtplass etter foreldre/besteforeldre.

Overdragelse av båtplass skal skje i samråd med styret.

8.2.9 Båtplassene kan sies opp av begge parter med 4 ukers varsel.

Grunnlag for oppsigelse kan være: Manglende innbetaling av medlemsavgift og andre

utestående fordringer, og brukere som ikke etterkommer foreningens reglement.

Ved oppsigelse plikter foreningen å betale tilbake den til en hver tid gjeldende inngangssum -10 % snarest etter at ny bruker har overtatt plassen, og nytt innskudd er innbetalt. Manglende innbetaling av medlemsavgift eller andre utestående fordringer, vil ved oppsigelse av båtplass, bli fratrukket brukers innestående innskudd.

8.2.10 Forfalte pengekrav som båtforeningen har på en bruker skal anses som uomtvistet og

kan inndrives ved inkasso.

8.2.11 Alle medlemmer med båtplass betaler havneavgift.

Medlemmer som avslutter sitt forhold før 01.07 eller nye medlemmer som kommer til etter 01.07 betaler halv havneavgift avslutnings-/ankomståret.

.

8.2.12 Medlemmer som ikke er til stede på møter, har plikt til selv å sørge for informasjon om hva som er behandlet eller vedtatt. Videre så plikter de å holde seg orientert på

oppslagstavlen om møter, dugnader etc.

8.2.13 Bruker som ikke disponerer båt for kortere eller lengre periode, skal stille ledig plass

til disposisjon for styret til bruk som gjesteplass eller midlertidig utlån. Bruker som har fristilt sin plass, skal gi styret minst 4 ukers varsel for tilbakelevering av plassen.

8.2.14 Alle medlemmer har dugnadsplikt etter de timer som blir bestemt av årsmøte.

Medlemmer med flere plasser må utføre dugnad deretter .Hvis en ikke deltar må medlemmet betale til en hver tid den sum som årsmøtet fastsetter. Dugnadsplikten gjelder ikke støttemedlemmer.

8.2.15 Dersom medlem med tildelt båtplass ikke har benyttet plassen i 3 påfølgende

sesonger, kan styret etter at vedkommende er varslet med minst 4 ukers varsel, innløse båtplassen. Ved plassoppsigelsen må det tas hensyn til om medlemmet har konkrete planer for bruk av plassen innen rimelig tid. Det må også foreligge et plassbehov før plassoppsigelse iverksettes.

8.2.16 Medlem som er tildelt båtplass og ikke har betalt havneavgift innen angitt

betalingsfrist, og ikke er innvilget utsettelse med betalingen, kan miste retten til tildelt plass. Styret skal i så fall meddele medlemmet at slik rett er mistet.

8.2.17 Brukere er selv ansvarlig for at adresseendringer og telefonnummer meldes skriftlig til

båtforeningen for vedlikehold av medlemsdatabasen. Forhold som oppstår på grunn av brukers unnlatelse av å melde fra om slike endringer er brukers ansvar.

**Straumen Båtlag**

**8.3 SLIPPREGLEMENT**

**FOR**

**STRAUMEN BÅTLAG**

8.3.1 Slippen er fortrinnsvis forbeholdt båtforeningens medlemmer. Utleie av slippen til

andre kan gjøres når ingen av foreningens medlemmer skal benytte den.

8.3.2 Tildeling av slipptid skjer ved at man kontakter slippansvarlig .

Ved opptrekk og utsetting forutsettes det at bruker bistås av slippansvarlig. Regler om bruk av slipp er slått opp inne i slipphytta.

8.3.3 Bruk av slippen skjer på eget ansvar.

8.3.4 Det blir krevd inn avgift for hver enkelt slippsetting. Avgiften fastsettes av årsmøtet.

Dersom reservert plass ikke benyttes, skal det betales leie for reservert tid dersom plassen ikke fristilles to døgn før avtalt opptaksdag. Unntak herfra kan være ved oppstått sykdom, værforbehold eller lignende. Eventuelt avgiftsfritak avgjøres i hvert enkelt tilfelle av styret.

8.3.5 Inkludert i avgiften er bruk av vann og strøm.

8.3.6 Båt og slippvogn skal under slipperioden til enhver tid være forsvarlig sikret.

Slippområdet skal holdes ryddig og rent.

8.3.7 Bruker og slippansvarlig skal i fellesskap kontrollere at slippområdet forlates ryddig

etter sjøsetting. Båteier er ansvarlig for fjerning av spesialavfall. Slikt avfall skal ikke

etterlates i båthavna.

**Straumen Båtlag**

**8.5 REGNSKAPSBESTEMMELSER**

**FOR**

**STRAUMEN BÅTLAG**

**8.5.1 Styrets ansvar**

Styret skal sørge for ordentlig og tilstrekkelig regnskapsførsel og for at det etter hvert

regnskapsår blir framlagt revidert regnskap med årsoppgjør for årsmøtet.

**8.5.2 Regnskapsåret**

Regnskapsåret følger kalenderåret.

**8.5.3 Krav til regnskapsfører**

Styret må forvisse seg om at den som overlates regnskapsføringen har nødvendige

kvalifikasjoner for å kunne utføre regnskapsføringen på en tilfredsstillende måte, at vedkommende er kjent med bestemmelsene her og « INSTRUKS for REGNSKAPSFØRER for STRAUMEN BÅTLAG .

**8.5.4 Kontoplan**

Regnskapsførselen skal utføres i henhold til gjeldende spesifikasjonskrav og kontoplan.

**8.5.5 Føring av bøker**

Regnskapsføringen kan foretas ved hjelp av program for elektronisk databehandling.

Det skal føres følgende bøker:

1) Hovedbok for alle bilag

2) Reskontro (sammendrag)ved årsoppgjør

3) Resultat og balanse ved årsoppgjør

4) hovedbok (sammendrag) med årsoppgjør

**8.5.6 Oppbevaring av regnskapsbøker**

Regnskapet skal oppbevares i 10 år.

Bilag skal oppbevares i minst 5 år.

**8.5.7 Medlemsoversikt / utstyr**

I tillegg til regnskapsbøker, skal det føres:

- medlemsoversikt

- fortegnelse over utstyr og materiell.

**8.5.8 Forvaltning av midler**

Båtforeningens midler skal brukes og forvaltes i henhold til, og i samsvar med vedtak truffet av årsmøtet.

**8.5.9 Opptak av lån eller andre økonomiske forpliktelser**

Opptak av lån skal være vedtatt av årsmøtet eller av ekstraordinært årsmøte. Forfallstiden skal være angitt i årsregnskapet eller i note til dette.

**8.5.10 Årsoppgjør**

Årsoppgjøret skal bestå av:

1) Resultatkonto (Taps- og vinningskonto)

2) Balanse ved regnskapsårets slutt.

Årsoppgjøret skal underskrives av styret og regnskapsfører. Foreligger det innvendinger til årsoppgjøret, skal vedkommende undertegne med forbehold, og gi nærmere redegjørelse i årsberetningen .

**8.5.11 Revidert regnskap skal framlegges på årsmøtet**

Årsoppgjøret skal settes opp slik at det stemmer med ordentlig regnskapsførsel og god forretningsskikk.

Alle kjente gjeldsposter på oppgjørstidspunktet må synliggjøres.

**8.5.12 Redegjørelse, på årsmøtet, for økonomiske forhold etter regnskapets**

**Avslutning**

Styret redegjør for forhold av økonomisk betydning som har inntrådt etter

regnskapsavslutningen, men før årsmøtets avholdelse.

**8.5.13 Fastsettelse av årsregnskap på årsmøtet - anvending av overskudd - dekning**

**av underskudd**

Årsmøtet foretar den endelige fastsettelse av årsregnskapet. Årsmøtet avgjør hvorledes overskudd skal anvendes eller hvorledes underskudd skal dekkes.

Årsmøtet avgjør om styret skal få ansvarsfrihet for regnskapet.

**8.5.14 Instruks for regnskapsfører**

Det skal foreligge egen instruks for regnskapsfører.

**STRAUMEN BÅTLAG**

**8.5.15 INSTRUKS FOR REGNSKAPSFØRER**

**FOR**

**Straumen Båtlag**

**8.5.15.1 Regnskapsførers plikter**

Regnskapsfører skal gjøre seg kjent med båtforeningens regnskapsbestemmelser.

**8.5.15. 2 Sporbarhet**

Alle utgifter og inntekter skal legitimeres ved daterte originalbilag.

**8.5.15.3 Anvisning av bilag m.m.**

Bilaget skal anvises av styrets formann, eller av den styret har bemyndiget. Bilag skal påføres bilagsnummer, kontobetegnelse og/eller kontonummer.

For kontantutbetalinger skal det foreligge kvittering.

**8.5.15.4 Reskontro**

**Det skal føres liste over debitorer og kreditorer**

**8.5.15.5 Avstemming av bankkonti**

Hver mnd skal regnskapsfører foreta nøyaktig avstemming av bankkonti.

**STRAUMEN BÅTLAG**

**8.6 REVISJONSBESTEMMELSER**

**FOR**

**STRAUMEN BÅTLAG**

**8.6.1 Revisjonsplikt**

Revisjonen skal utføres av den på årsmøtet valgte revisorer

**8.6.2 Bestemmelser for revisor**

8.6.2.1 Revisor skal kritisk følge båtforeningens regnskapsførsel. Han skal påse at driften foregår i overensstemmelse med gjeldende vedtekter og bestemmelser.

Revisor skal sørge for å bli forelagt alle opplysninger og det materiell som er nødvendig for gjennomgang og revisjon av regnskapet.

8.6.2.2 Revisor skal gjennomgå årsmøtets og styrets protokoll, og påse at beslutninger som er fattet, har kommet til uttrykk på en korrekt måte i regnskapene.

8.6.2.3 Revisjon av regnskapet skal foretas en gang pr. regnskapsår.

8.6.2.4 Revisor skal påse at det foreligger behørig attesterte bilag for alle posteringer.

8.6.2.5 Revisor skal kontrollere innkommet medlemskontingent i henhold til medlemslister .

8.6.2.6 Revisor skal gi årsregnskapet påtegning om at det er revidert. Mener

revisor at regnskapet ikke bør godkjennes, skal det fremgå av hans påtegning på regnskapet.

**Straumen Båtlag**

**8.7 Retningslinjer for valgkomite Straumen Båtlag**

**Vedtatt på årsmøte 28.02.2013**

**8.7.1 Valgkomiteens oppgaver**.

Valgkomiteen har stor innflytelse på sammensetningen av foreningens styre og har dermed muligheter til å påvirke foreningens veivalg gjennom kandidatene som blir foreslått og valgt.

Valgkomiteen har viktige oppgaver og hvor hovedmålsetningen er å finne fram til de best kompetente personer som positivt kan bidra til å drive og utvikle foreningens virksomhet, samt møte og ivareta utfordringene denne står overfor. Det har stor betydning at arbeidet i

komiteen blir utført på best mulig måte. Arbeidet i valgkomiteen krever evne til å tenke langsiktig og det handler om å vurdere sittende tillitsvalgte, finne fram til og vurdere

eventuelle nye kandidater for deretter å foreta en begrunnet utpeking av kandidater som man deretter legger fram som valgkomiteens innstilling overfor Årsmøtet.

**8.7.2 Valgkomiteens plass i organisasjonen**

Valgkomiteen velges på Årsmøtet,jfr vedtektene §4.5.pkt.8.valgkomiteen er en selvstendig

hjelpekomite for Årsmøtet. Vedtektene beskriver antall medlemmer i valgkomiteen.

Valgkomiteen innstiller og legger fram forslag på kandidater i henhold til de tillitsverv som skal velges.

**8.7.3 Samarbeid og arbeidsdeling**

Det er viktig at valgkomiteen har en felles forståelse for at hele komiteen skal komme fram til

eit samlet forslag som alle i komiteen står bak, med mindre det er uenighet i komiteen og

delt innstilling fremlegges. Valgkomiteen konstituerer seg selv på komiteens første møte. Det bør legges vekt på å få til en fornuftig arbeidsdeling som gjør at alle i komiteen aktiveres og tar medansvar.

**8.7.4 Valgkomiteens arbeid**

Det skal gjøres kjent hvem som er valgkomiteens leder og medlemmer av denne.

Komiteen skal utarbeide en oversikt over styre og tillitsverv som Årsmøtet skal velge.

Foreningens medlemmer har rett til å sende inn begrunnet forslag til valgkomiteen om hvem som ønskes valgt inn i styre og tillitsverv. Valgkomiteen skal i rimelig tid før årsmøtet opplyse om fristen for innsending av forslag på kandidater.

Valgkomiteen skal henvende seg til personer som står på valg og om disse ønsker gjenvalg.

Dersom valgkomiteen ikke ønsker å gi fornyet tillit bør vedkommende underrettes om dette.

Valgkomiteen bør kontakte vedkommende som ønskes innstilt som styreleder og informere om andre foreslåtte kandidater til styre. Dersom det foreligger arbeidsfordeling/instruks for fordeling av styrets arbeid, bør denne legges til grunn ved innstilling av kandidater.

Valgkomiteen er ikke forpliktet til å foreslå kandidater ut fra andre medlemmers eller det sittende styrets ønsker men står fritt til å utarbeide eget forslag.

Valgkomiteen vurderer aktuelle kandidater og setter opp en innstilling overfor Årsmøtet.

Før Årsmøtet avholdes skal innstilte kandidater kontaktes og ha bekreftet at valgkomiteens innstilling aksepteres.

**8.7.5 Valgkomiteens konklusjon og innstilling**

Som hovedregel bør valgkomiteen arbeide mot å legge frem en innstilling overfor årsmøte. Dersom arbeidet viser at dette ikke er mulig legges fram to forslag, flertallets forslag og mindretallets forslag. Valgkomiteens innstilling skal foreligge innen den vedtektsfestede frist og tilgjengelig 1 uke før årsmøtet og vedlegges sakspapirene til årsmøtet.